Hulle word beskryf as “the knight in spiral armour” – enige vrou se droom sal ek sê. Hulle is waterdig met ’n gladde, amper plastiek voorkoms, wat dit dan ook meer higiënies maak vir elke dag. Dis ideaal vir mense wat lei aan allergië of neurodermatitis. Die outjies kom nou in verskillende soorte ook, soos die “Original”, wat hulle eerste baba was. Daarna het hulle die “Power” uitgebring, of soos ek hom gedoop het, die Power-Puff-Girl-Bobble. Dis vir dié van ons met dik hare, wat rekkies breek asof dit ’n super power is. As jy baie oefen en jou hare in ’n hoë ponytail of bolla vasmaak, is die “Power” vir jou. Dis sterk genoeg en beskadig glad nie jou hare nie. En beste van als, dit hou die spiral vorm en rek nie uit nie.
Vroeër die jaar het hulle die INVISIBOBBLE SLIM uitgebring. Die SLIM is ideaal vir werk en speel, dis sag op die hare en dit maak ’n oulike accessory om jou arm. #safeonyourhaircuteonyourarm. Hulle nuutste baba op die mark is die NANO STYLING RINGS. Hierdie klein wonderwerkie kom in pakkies van drie en hulle vervang amper jou “bobby pins” as ek dit so kan stel. Die klein ringetjie is ’n styling tool en ’n helpende hand met romantiese vlegsels, top-knots en upstyles.